Lav et referat af nedenstående tekst:

Tekst:
Nordjyllands Politi har udpeget to kriminelle grupperinger som hovedaktører bag overfald og skyderi den seneste tid i Aalborg. Ifølge politiet kommer de fra boligområderne omkring Vangen i Nørresundby og området ved Grønlands Torv i det sydøstlige Aalborg. Det er dog ikke noget, beboerne omkring sidstnævnte sted har bidt mærke i. - Jeg har ikke oplevet noget, siger Poul Erik Mathissen. - Der er meget fredeligt her, som jeg oplever det, der hvor jeg bor, siger Birthe Jakobsen. Nordjyllands Politi har ellers været ude at pege på, at det er kriminelle med en tilknytning til netop Grønlands Torv, der sættes i forbindelse med blandt andet et knivstikkeri i Aalborg-bydelen Vejgaard forrige weekend. - Vi taler om en række unge mennesker, som er vokset op sammen. Nu har de en kriminel adfærd, som gør, at de godt kan blive opfattet som en bande, siger vicepolitiinspektør Niels Kronborg fra Nordjyllands Politi. Bekymrer boligselskab Grupperingen, som hører til omkring Grønlands Torv, kaldes for GT-gruppen. Vangen i Nørresundby er et andet kvarter, hvor kriminelle er i politiets søgelys. Formanden for Sundby-Hvorup Boligselskab, der har boliger i området, frygter, at deres unge skal havne i kriminalitet. - Vi er bekymrede for, at det udvikler sig, fordi vi ved, hvor let det er at rekruttere unge til sådanne grupperinger, siger Hans Bøyen Christensen, der er formand for Sundby-Hvorup Boligselskab. Boligselskabet har dog et tæt samarbejde med politiet, som de løbende er i kontakt med. Nordjyllands Politi understreger, at der trods de seneste skud- og knivepisoder ikke er tale om nogen optrapning af konflikter, og at borgere trygt kan færdes i det offentlige rum.

Referat:
Nordjyllands Politi har særligt øjnene rettet mod to områder efter episoder med skyderi og knivstik.